Mo dikopanong tsotlhe di le robongwe, thulaganyo e ne ya neelwa ka puo ya mo lefelong leo. Kwa dikopanong tsa Jeremane, dipuo di ne tsa neelwa le ka dipuo tse dingwe gape di le 18. Kwa Dortmund dipuo di ne tsa neelwa ka Searabia, Se-Farsi, Sepotokisi, Sepanishe, le ka Se-Russia; mme kwa Frankfurt di ne tsa neelwa ka Seesemane, Sefora, le Se-Serb/Se-Croatia; kwa Hamburg di ne tsa neelwa ka Se-Denmark, Se-Dutch, Se-Sweden, le Se-Tamil; kwa Leipzig di ne tsa neelwa ka Se-China, Se-Poland le Se-Turkey; mme kwa Munich gone di ne tsa neelwa ka Segerika, Sentadiana le ka Puo ya Diatla ya kwa Jeremane. Kwa kopanong ya kwa Prague, dipuo tsotlhe di ne di neelwa ka Se-Czech, Seesemane le Se-Russia. Kwa Bratislava thulaganyo e ne e neelwa ka Seesemane, Se-Hungary, Se-Slovakia le ka Puo ya Diatla ya kwa Slovakia. Kwa Chorzow dipuo tsa teng e ne e le Se-Poland, Se-Russia, Se-Ukraine le Puo ya Diatla ya kwa Poland. Mme kwa Poznan, di ne di neelwa ka Se-Poland le Se-Finland.